

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

2019.gada 12.septembrī **Saistošie noteikumi Nr.20**

 (prot. Nr.31, 16.§)

 APSTIPRINĀTI

 ar Daugavpils pilsētas domes

 2019.gada 12.septembra

 lēmumu Nr.557

 **“Grozījumi Daugavpils pilsētas domes 2007.gada 25.oktobra saistošajos noteikumos Nr.31 “Par Daugavpils pilsētas pašvaldības palīdzību**

**dzīvokļu jautājuma risināšanā””**

 *Izdoti saskaņā ar likuma "Par palīdzību
 dzīvokļa jautājumu risināšanā"* [*7.*](http://likumi.lv/ta/id/166756-par-daugavpils-pilsetas-pasvaldibas-palidzibu-dzivokla-jautajumu-risinasana#p7)*panta sesto daļu,* [*9.panta*](http://likumi.lv/ta/id/166756-par-daugavpils-pilsetas-pasvaldibas-palidzibu-dzivokla-jautajumu-risinasana#p9) *pirmās daļas 4.punktu,* [*14.panta*](http://likumi.lv/ta/id/166756-par-daugavpils-pilsetas-pasvaldibas-palidzibu-dzivokla-jautajumu-risinasana#p14) *pirmās*

 *daļas 1.punkta "c" apakšpunktu,* [*14.panta*](http://likumi.lv/ta/id/166756-par-daugavpils-pilsetas-pasvaldibas-palidzibu-dzivokla-jautajumu-risinasana#p14) *pirmās*

 *daļas 6.punktu,* [*14.panta*](http://likumi.lv/ta/id/166756-par-daugavpils-pilsetas-pasvaldibas-palidzibu-dzivokla-jautajumu-risinasana#p14) *septīto daļu,* [*15.pantu*](http://likumi.lv/ta/id/166756-par-daugavpils-pilsetas-pasvaldibas-palidzibu-dzivokla-jautajumu-risinasana#p15)*,*

[*24.pantu*](http://likumi.lv/ta/id/166756-par-daugavpils-pilsetas-pasvaldibas-palidzibu-dzivokla-jautajumu-risinasana#p24)*, Likuma "Sociālajiem dzīvokļiem un*

 *Sociālajām dzīvojamām mājām”*

[*5.*](http://likumi.lv/ta/id/44160-par-socialajiem-dzivokliem-un-socialajam-dzivojamam-majam#p5)*panta ceturto daļu,* [*10.panta*](http://likumi.lv/ta/id/44160-par-socialajiem-dzivokliem-un-socialajam-dzivojamam-majam#p10) *otro daļu*

 Izdarīt Daugavpils pilsētas domes 2007.gada 25.oktobra saistošajos noteikumos Nr.31 “[Par Daugavpils pilsētas pašvaldības palīdzību dzīvokļa jautājumu risināšanā](http://likumi.lv/ta/id/166756-par-daugavpils-pilsetas-pasvaldibas-palidzibu-dzivokla-jautajumu-risinasana)” (turpmāk – noteikumi) (Latvijas Vēstnesis, 2007, Nr.189; 2008, Nr.165; 2010, Nr.28; 2013, Nr.169; 2014, Nr.254; 2015, Nr.33, Nr.229, Nr.254; 2016, Nr.107, Nr.188, Nr.215; 2017, Nr.57, Nr.105, Nr.131; 2018, Nr.147, Nr.234; 2019, Nr.23; Nr.117) šādus grozījumus:

1. Izteikt noteikumu 6.1.apakšpunktu ievaddaļu šādā redakcijā:

“6.1. Daugavpils pilsētas iedzīvotājiem, kuri nepārtraukti, pēdējo desmit gadu laikā ir deklarējuši savu pamatdzīves vietu Daugavpils pilsētas administratīvajā teritorijā, ja tās ir:”

1. Izteikt noteikumu 6.1.2. apakšpunktu un 6.1.3.apakšpunktu šādā redakcijā:

“6.1.2. maznodrošinātas personas, kuras ir sasniegušas pensijas vecumu vai ir personas ar invaliditāti,”

6.1.3. maznodrošinātas personas (ģimenes), kuras audzina trīs un vairāk nepilngadīgus bērnus;”

1. Izteikt noteikumu 6.6.apakšpunkta ievaddaļu šādā redakcijā:

“6.6. ģimenēm, kuru aizgādībā ir vismaz divi nepilngadīgi bērni, ja:”

1. Izteikt noteikumu 6.6.2.apakšpunktu šādā redakcijā:

“6.6.2. ģimene vismaz piecus gadus īrē pašvaldībai piederošo vai lietojumā esošo vienistabas vai divistabu dzīvojamo telpu ar kopējo platību līdz 35 m², kura uzturēta pienācīgā kārtībā un atbilstoši īres līgumā noteiktajam ir veikts šīs telpas kārtējais remonts, vai ģimene vismaz piecus gadus īrē pašvaldības dzīvojamo telpu, kurā ģimenei jādzīvo vienā istabā, vai ģimene vismaz piecus gadus īrē pašvaldības dzīvojamo telpu uz apakšīres līguma pamata, vai ģimene ne mazāk kā piecus gadus īrē sociālo telpu Domes Sociālā dienesta Sociālajā mājā, vai ģimene vismaz piecus gadus īrē (lieto) privātpersonai piederošo dzīvojamo telpu, kurā ģimenei jādzīvo vienā istabā;”

1. Izteikt noteikumu 6.8.2.apakšpunktu šādā redakcijā:

“6.8.2. ģimene vismaz piecus gadus īrē pašvaldībai piederošo vai valdījumā esošo dzīvojamo telpu ar kopējo platību līdz 26 m², kura uzturēta pienācīgā kārtībā un atbilstoši īres līgumā noteiktajam ir veikts šīs telpas kārtējais remonts, vai ģimene ne mazāk kā piecus gadus īrē sociālo dzīvojamo telpu Domes Sociālā dienesta Sociālajā mājā;”

1. Izteikt noteikumu 11.11. apakšpunktu šādā redakcijā:

“11.11. vienistabas dzīvokli vai divistabu dzīvokli bez virtuves – personai, vai ģimenei kurā ir 2 cilvēki;”

Domes priekšsēdētājs *(personiskais paraksts)* A.Elksniņš